LEZZAYER TAMANEƔT – Tessedrem yiwet n tsensirt n Tredsa taɣelnawt taɣerfant, ass n larebɛa deg Ɛin Defla, mraw (10) n lbumbat yettwamhalen s ufus terna i yifecka n, usṭerḍeq akked tɣawsiwin-nniḍen, i d-yenna ass n lexmis uɣlif n Temḥaddit taɣelnawt deg yiwen n welɣu.
‘’Deg ukatar n umennuɣ mgal n yiremmaɣen, deg yiwet n temzelt n unadi deg Ɛin Defla (Tamnaḍt taserdasant tamezwarut), yiwet n tsensirt n Tredsa taɣelnawt taɣerfant, yufa sakin yessedrem ass n 11 tuber 2017, mraw (10) n lbumbat yettwamhalen s ufus terna i yifecka n, usṭerḍeq akked tɣawsiwin-nniḍen’’, i d-tesseddi teɣbalut-nni.
Rnu ɣer waya, deg ukatar n umennuɣ mgal n usetti akked akked tinnɣi tuddist, tisensirin n Tredsa taɣelnawt taɣerfant ‘’ṭṭfent, deg Tmenɣast akked Ɛin Gezzam (Tamnaḍt taserdasant tis 6), kraḍ (03) n yimsettiyen i umi kksen 3 n yikamyunen, 2 n tkerrusin, 3,4 n yiṭunen n tgella akked 8.400 n yilitren n yiserɣan ma d tasensirt-nniḍen teṭṭef, deg Werregla (Tamnaḍt taserdasant tis 4), yiwen n umsetti, yiwen n ukamyun, (7) n tkerrusin akked 4.261 n teyunin n tissit yemgarden’’.
kab_Latn kab_Latn kab_Latn